ກຸ່ມຈີ 20 ໃຫ້ຄຳໝັ້ນສັນຍາ ຊ່ອຍເສດຖະກິດໂລກ (ເບິ່ງວີດີໂອ)
ເຈົ້າໜ້າທີ່ກຸ່ມຈີ 20 ຈະຮ່ວມມືກັນ ໃນການ ຮັບມືກັບເສດຖະກິດ ທີ່ພວມປະສົບບັນຫາ ເທື່ອລ່າສຸດຂອງໂລກ
ພວກເຈົ້າໜ້າທີ່ການເງິນຈາກ 20 ປະເທດ ທີ່ມີເສດຖະກິດພຸ່ງພົ້ນໃໝ່ແລະຈະເລີນແລ້ວ ຂອງໂລກໃຫ້ຄຳໝັ້ນສັນຍາວ່າ ຈະລິເລີ່ມການຕອບຮັບແບບມີການປະສານງານກັນເພື່ອ ເສີມຂະຫຍາຍເສດຖະກິດທີ່ພວມມີການດີ້ນຮົນຂອງໂລກ ບັນດາລັດຖະມົນຕີການເງິນແລະຫົວໜ້າທະນາຄານກາງໄດ້ອອກຖະແຫຼງການສະບັບນຶ່ງ ທີ່ກຸງວໍຊິງຕັນ ໃນຕອນແລງຂອງວັນພະຫັດວານນີ້ຫຼັງຈາກລາຄາຮຸ້ນຢູ່ໃນທົ່ວໂລກໄດ້ຕົກ ຮວບລົງໃນຕອນກາງເວັນທ່າມກາງຄວາມວິຕົກກັງວົນຢ້ານວ່າ ເສດຖະກິດຂອງໂລກພວມ ຈະກ້າວໄປສູ່ການຕົກຕໍ່າຮອບໃໝ່ ພວກເຈົ້າໜ້າທີ່ຂອງກຸ່ມຈີ 20 ກ່າວວ່າ ຕົນຈະດຳເນີນທຸກມາດຕະການທີ່ຈຳເປັນເພື່ອຮັກ ສາສະຖຽນລະພາບຂອງລະບົບທະນາຄານ ໂດຍໃຫ້ການຄໍ້າປະກັນວ່າທະນາຄານເຫຼົ່ານີ້ ມີເງິນທຶນແລະມີຊ່ອງທາງທີ່ຈະສາມາດເຂົ້າເຖິງກອງເງິນທຶນໄດ້ຢ່າງພຽງພໍ ຖະແຫຼງການດັ່ງກ່າວບໍ່ສາມາດປ້ອງກັນບໍ່ໃຫ້ຮຸ້ນຕົກລາຄາເປັນມື້ທີສອງລຽນຕິດຢູ່ຕາມ ຕະຫຼາດແຫ່ງຕ່າງໆໃນທົ່ວເຂດເອເຊຍໄດ້ ແຕ່ຕະຫຼາດຢູ່ຢູໂຣບ ໄດ້ມີປະຕິກິລິຍາໄປໃນ ທາງບວກໂດຍມີລາຄາຖີບໂຕສູງຂຶ້ນ 1% ໃນຕອນເລີ່ມຕົ້ນຂອງການຊື້ຂາຍກັນມື້ນີ້ ຕະຫຼາດຮຸ້ນຢູ່ໃນທົ່ວໂລກໄດ້ຕົກລາຄາຢ່າງໃຫຍ່ໃນສັບປະດານີ້ິ້ຫຼັງຈາກທະນາຄານກາງ ຂອງສະຫະລັດເຕືອນໃນຕອນແລງຂອງມື້ວັນພຸດຜ່ານມາວ່າຕົນໄດ້ມອງເຫັນການສ່ຽງ ໃນດ້ານລົບທີ່ສຳຄັນຕໍ່ເສດຖະກິດທີ່ພວມມີການດີ້ນຮົນຢູ່ແລ້ວຂອງສະຫະລັດແລະການ ຟື້ນໂຕຄືນຢ່າງສົມບູນນັ້ນແມ່ນຍັງຢູ່ຫ່າງໄກອີກຫຼາຍປີ ເບິ່ງວີດີໂອ ພາສາອັງກິດ ກ່ຽວກັບການຕົກລາຄາຂອງຮຸ້ນໃນທົ່ວໂລກ ໃນມື້ວານນີ້: